पाएं अपने शहर की ताज़ा ख़बरें और फ्री ई-पेपरडाउनलोड करें
जिले में एक अजीबोगरीब मामला सामने आया है। शादी के बंधन में बंधने के महज 7 घंटे के अंदर ही दूल्हा और दुल्हन थाने में तलाक के लिए पहुंच गए। मामला नगर थाना क्षेत्र के टीन बाजार इलाके की है। जानकारी के अनुसार एक बैंक कर्मी युवक की शादी शुक्रवार को धूमधाम से हुई थी। लड़की विजयपुर इलाके की रहने वाली है। स्थानीय मैरिज हॉल में शादी संपन्न हुई थी। लड़के वाले लड़की को विदा कर घर ले आए। शनिवार को वर पक्ष घर पहुंचे ही थे कि थोड़ी देर बाद ही दुल्हन भागकर नगर थाना पहुंच गई। थाना प्रभारी देवव्रत पोद्दार से कहा- यह शादी मेरी मर्जी के खिलाफ जबरदस्ती की गई है।
कुछ देर बाद थाने लड़के वाले भी पहुंचे। लड़के वालों ने कहा कि लड़की घर से भागकर यहां आई है। हमारे साथ नहीं रहना चाहती है। लड़की को हम भी जबरदस्ती नहीं रखेंगे। जानकारी के मुताबिक लड़की शादी से खुश नहीं थी। उसका कहना था कि ये शादी उसकी मर्जी के खिलाफ की गई है। वो इस लड़के को अपने जीवनसाथी के तौर पर नहीं स्वीकार कर सकती है। पुलिस मामला सुलझाने में जुटी है।
दुल्हन ने कहा- ससुराल में नहीं रहना चाहती
नगर थाना प्रभारी ने बताया कि शादी लड़की के मर्जी के खिलाफ जबरदस्ती की गई है। लड़की शादी से खुश नहीं है। ससुराल में नहीं रहना चाहती है। लड़का और लड़की तलाक चाहते हैं। इसलिए थाना प्रभारी ने उन्हें कोर्ट में जाने की सलाह दी है। इस तरह 7 घंटे तक ही यह शादी टिकी और अब तलाक की बारी आ गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn